20. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 424125 της 30/30 Εεκ. 1953  Περί ορισμού Προέδρου του Διοικητικού Συμβουλίου του Ταμείου Παρακαταθηκών και Δανείων. Εκυρώθη αφ’ ης ίσχυσεν δια του άρθρ. 5 παρ. 2 Ν.Δ. 3003/1954. Έχοντες υπ’ όψιν τας διατάξεις α)του άρθρ. 1 του υπ’ αριθ. 579/1941 Ν.Δ/τος, β)του άρθρ. 3 του υπ’ αριθ. 464/1937 Α. Νόμου, γ)του άρθρ. 1 του υπ’ αριθ. 2630/1953 Ν.Δ/τος και δ)του από 31 Οκτ. 1953 Β.Δ./τος (Φ.Ε.Κ. 222 τεύχ. Γ΄) περί διορισμού του Κωνσταντίνου Χρυσουλάκη ως Γενικού Γραμματέως του Υπουργείου Οικονομικών, αποφασίζομεν: Ορίζομεν ότι του Διοικητικού Συμβουλίου του Ταμείου Παρακαταθηκών και Δανείων προεδρεύει εφ’ εξής κατά σειράν ο Διοικητής της Τραπέζης της Ελλάδος, τούτου απόντος ή κωλυομένου ο μετέχων ως τακτικόν μέλος αυτού Γενικός Γραμματέας του Υπουργείου Οικονομικών, (τούτου απόντος ή κωλυομένου ο Πρόεδρος του Ελεγκτικού Συνεδρίου και τούτου απόντος ή κωλυομένου ο μετέχων Αντιπρόεδρος του Ελεγκτικού Συνεδρίου). Ο Πρόεδρος του Ελεγκτ. Συνεδρίου δεν είναι μέλος του Δ.Σ. μετά το άρθρ. 5 του κατωτέρω Ν.Δ. 3003/1954. 